laion/Wikipedia-Exotic huggingface dataset:
ირაკლი კენჭოშვილი

ირაკლი კენჭოშვილი (დ. 29 ოქტომბერი, 1936, ქუთაისი) — ქართველი მეცნიერი, პოლიტიკოსი, ფილოლოგი. 1960 წელს დაამთავრა სტალინის სახელობის თბილისის სახელმწიფო უნივერსიტეტის (ამჟამად ივანე ჯავახიშვილის სახელობის) დასავლეთ ევროპის ენებისა და ლიტერატურის ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “. 2008-2012 წლებში — საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. ირაკლი კენჭოშვილი — საქართველოს ბიოგრაფიული ლექსიკონი ირაკლი კენჭოშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
სადირ ჟაპაროვი

სადირ ჟაპაროვი (დ. 6 დეკემბერი, 1968, ყირგიზეთის სსრ, სსრკ) — ყირგიზი იურისტი და პოლიტიკოსი. ყირგიზეთის პრეზიდენტი 2021 წლის 28 იანვარიდან. 2020 წლის 14 ოქტომბრიდან არის ყირგიზეთის პრემიერ-მინისტრი. 2005-2013 წლებში იყო ყირგიზეთის პარლამენტის წევრი. არის პოლიტიკური პარტია „მეკენჩილის“ წევრი. 2021 წლის საპრეზიდენტო არჩევნებში მიიღო ხმათა 79,20% (1 105 248 ხმა). ჰყავს მეუღლე და ოთხი შვილი. ↑ პარლამენტმა სადირ ჟაპაროვი პრემიერ-მინისტრის მოვალეობის შემსრულებლად დანიშნა ↑ საპრეზიდენტო არჩევნების შედეგები
რევაზ იაშვილი

რევაზ იოსების ძე იაშვილი (დ. 16 ივლისი, 1929, თბილისი — გ. 2 აგვისტო, 1996) — ქართველი კერამიკოსი, თანამედროვე ქართული შავ-კრიალა კერამიკის ფუძემდებელი. საქართველოს დამსახურებული მხატვარი (1965). 1953 წელს დაამთავრა თბილისის სამხატვრო აკადემია. თბილისის სამხატვრო აკადემიის პედაგოგი (1974 წლიდან პროფესორი). მისი ნამუშევრებისათვის დამახასიათებელია ლაკონიური და მეტყველი ფორმები, უბრალოება, პლასტიკურობა, დეკორატიულობა, ეროვნული ტრადიციების ელემენტების ჰარმონიული შერწყმა თანამედროვე მხატვრულ ფორმებთან. მნიშვნელოვანი ნამუშევრები: საღვინე ჭურჭლები — "ირემი“ (1960, ოქროს მედალი მოსკოვის სასოფლო სამეურნეო გამოფენაზე), „ხარი“ (1963, ვერცხლის მედალი პრაღის კერამიკის მსოფლიო გამოფენაზე); გააფორმა წყაროები ზედაზენის მთაზე (1965), რიკოთის უღელტეხილზე (1966), წყალტუბოში (1966). დაკრძალულია თბილისში საბურთალოს პანთეონში. ენციკლოპედია „საქართველო“, ტ. 4, თბ., 2018. — გვ. 178. ენციკლოპედია „თბილისი“, თბ., 2002. — გვ. 557, ISBN 99928-20-32-2. რევაზ იაშვილი — საქართველოს ბიოგრაფიული ლექსიკონი
ქიქოძე

საკუთარი სახელი ქიქოძე შეიძლება აღნიშნავდეს ერთ-ერთ შემდეგ პიროვნებათაგანს: ვიკისაწყობში არის გვერდი თემაზე: ქიქოძე ალისა ქიქოძე — მსახიობი არჩილ ქიქოძე — მწერალი, ფოტოგრაფი და მოგზაური გაბრიელ ქიქოძე — სასულიერო და საზოგადო მოღვაწე გერონტი ქიქოძე — მწერალი, მთარგმნელი, კრიტიკოსი, ლიტერატურათმცოდნე ვანო ქიქოძე — ფოტოგრაფი, კოლექციონერი ზაალ ქიქოძე — რევოლუციური მოძრაობისა და სამოქალაქო ომის აქტიური მონაწილე თინათინ ქიქოძე — მთარგმნელი ისიდორე ქიქოძე — საქართველოს ხალხოსნური ორგანიზაციის ერთ-ერთი ხელმძღვანელი ნატალია ქიქოძე — რევოლუციური მოძრაობის მონაწილე საქართველოში ნიკოლოზ ქიქოძე — იურისტი პლატონ ქიქოძე — ლიტერატორი სიმონ ქიქოძე — ექიმი, ეპიდემიოლოგი ტიტე ქიქოძე — ექიმი, თერაპევტი შალვა ქიქოძე — ფერმწერი, გრაფიკოსი, თეატრის მხატვარი
იაშთხვა (სოხუმის მუნიციპალიტეტი)

იაშთხვა — აფხაზეთის სოხუმის მუნიციპალიტეტის სოფლების ზემო იაშთხვისა და ქვემო იაშთხვის ძველი სახელწოდება. ქართული საბჭოთა ენციკლოპედია, ტ. 5, თბ., 1980. — გვ. 65.
იაშთხვის სადგომი

იაშთხვა — პალეოლითური ხანის ღია ტიპის ნამოსახლარი-სახელოსნო ქ. სოხუმის ჩრდილოეთით 2 კმ-ზე, ოსტროუმოვის ხეობასა და იაშთხვისა და ბირცხის მთებს შორის, ზღვის დონიდან 80-140 მ. არქეოლოგიული კვლევა-ძიება ჩატარდა 1935-1938 წლებში (სერგეი ზამიატნინი). ძეგლზე, რომლის ფართობი რამდენიმე ჰა, ზამიატნინმა გამოჰყო 14 პუნქტი, სადაც თავმოყრილია ქვის მასალა. ნივთების დიდი ნაწილი ნაპოვნია მიწის ზედაპირზე, ნაწილი — გათხრების შედეგად. მასალად გამოყენებულია დანიური იარუსის კაჟი. იაშთხვის კოლექციაში აშელის, მუსტიეს და ზედა პალეოლითის ხანის რამდენიმე ათასი ქვის ნივთია. ანატკეცებისთვის დამახასიათებელია მასიურობა, დარტყმის დიდი მოედანი, რელიეფური ბურცობი და სქელი პატინა. ხელცულები და საჩეხი იარაღი მასიურია და პრიმიტიულადაა დამუშავებული. გვხვდება კლექტონური ანატკეცები. ლევალუაზური ნუკლეუსები და ანატკეც-ლამელები. შედარებით მცირეა შუა პალეოლითური (მუსტიეს) და ზედა პალეოლითური მასალა. მუსტიეს ხანისაა ქვის სახოკები, წვეტანები, ნაწილობრივ ორმხრივ დამუშავებული იარაღი და სხვა. ზედა პალეოლითურია სხვადასხვა სახის საჭრისები და საფხეკები. 1958 წელს იაშთხვზე აღმოჩნდა (ნიკოლოზ ბერძენიშვილი) ახალი პუნქტები, სადაც ნაპოვნია მრავალრიცხოვანი ქვის ნაწარმი (მ. შ. აშელის ადრინდელი პერიოდის ხელცულები). 1961-1965 წლებში გამოვლინდა ქვედა და შუა პალეოლითური ხანის მასალის თავმოყრის პუნქტები (ი. კორობკოვი). თუშაბრამიშვილი დ., ქართული საბჭოთა ენციკლოპედია, ტ. 5, თბ., 1980. — გვ. 65-66. „საქართველოს არქეოლოგია“, თბილისი: თბილისის სახელმწიფო უნივერსიტეტის გამომცემლობა, 1959. — გვ. 27. Бердзенишвили Н. З., Новые данные о палеолите Абхазии, «დ. გულიას სახ. აფხაზეთის ენის, ლიტერატურისა და ისტორიის ინსტიტუტის შრომები», 1959, ტ. 30 Коробков И. И., Итоги патилетних исследований Яштухского палеолитического местонахождения, «Советская археологиа», 1957, № 4 Замятник Ц. П., Палеолит Абхазии, «Труды Института абхазской культуры», 1937 в. 10;
ელდარ კვერნაძე

ელდარ კვერნაძე (დ. 16 ივლისი, 1944, ზესტაფონი) — ქართველი მეცნიერი, პოლიტიკოსი, სოფლის მეურნეობის მუშაკი. 1972 წელს დაამთავრა საქართველოს სასოფლო-სამეურნეო ინსტიტუტის ეკონომიკა-ორგანიზაციის ფაკულტეტი და 1977 წელს — ასპირანტურა. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“. 2008-2012 წლებში — საქართველოს მე-7 მოწვევის პარლამენტის წევრი პარტიული სიით , საარჩევნო ბლოკი „ერთიანი ნაციონალური მოძრაობა — გამარჯვებული საქართველოსთვის“. ელდარ კვერნაძე — საქართველოს ბიოგრაფიული ლექსიკონი ელდარ კვერნაძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
ვარლამ კილაძე

ვარლამ კილაძე (დ. 16 ივლისი, 1962, თბილისი) — ქართველი მათემატიკოსი, პოლიტიკოსი. 1984 წელს დაამთავრა თბილისის სახელმწიფო უნივერსიტეტის მექანიკა-მათემატიკის ფაკულტეტი, 1989 წელს — ასპირანტურა. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “. ვარლამ კილაძე — საქართველოს ბიოგრაფიული ლექსიკონი ვარლამ კილაძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
იაცუსირო

იაცუსირო, (იაპ. 八代市) — ქალაქი და ნავსადგური იაპონიაში, კუნძულ კიუსიუს დასავლეთ სანაპიროზე, კუმამოტოს პრეფექტურაში. 125,046 მცხოვრები (2018). ქიმიური, ცელულოზა-ქაღალდის, ცემენტის, საფეიქრო, კვების მრეწველობა. ქართული საბჭოთა ენციკლოპედია, ტ. 5, თბ., 1980. — გვ. 6. შეგიძლიათ იხილოთ მედიაფაილები თემაზე „იაცუსირო“ ვიკისაწყობში. იაცუსირო, ტურისტული მეგზური ვიკივოიაჟზე ↑ 統計調査課 - 熊本県ホームページ
რომან კობახიძე

რომან კობახიძე (დ. 14 მაისი, 1949, ტყიბული) — ქართველი ეკონომისტი, თანამდებობის პირი, პედაგოგი, პოლიტიკოსი. 1972 წელს დაამთავრა ალექსანდრე წულუკიძის სახელობის ქუთაისის სახელმწიფო პედაგოგიური ინსტიტუტი, აგრეთვე მოსკოვის ხალხთა მეგობრობის ორდენოსანი კოოპერატიული ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “. რომან კობახიძე — საქართველოს ბიოგრაფიული ლექსიკონი რომან კობახიძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
იბარაკის პრეფექტურა

იბარაკი (იაპ. 茨城県) — პრეფექტურა იაპონიაში, კუნძულ ჰონსიუს აღმოსავლეთ სანაპიროზე. ფართობი შეადგენს 6.1 ათ. კმ²-ს; მოსახლეობა 2012 წლის 1 აპრილის მონაცემებით — 2.945.505 მცხოვრებს. ადმინისტრაციული ცენტრია ქალაქი მიტო. ტერიტორიის დიდი ნაწილი მთაგორიანია. შედის კანტოს ეკონიმიკური რაიონის შემადგენლობაში. დამუშავებულია დაახლოებით 235 ათ ჰა მიწა. მოჰყავთ ბრინჯი, ხორბალი, ქერი, თამბაქო. განვითარებულია მებოსტნეობა (კიტრი, პომიდორი) და მებაღობა (მსხალი და სხვა). მეცხოველეობით იბარაკი პირველ ადგილზეა იაპონიაში. მრეწველობის მთავარი დარგებია ელექტრომანქანათმშენებლობა, მეტალურგია (უმთავრესად შავი მეტალურგია), კვების მრეწველობა. დასახლებული პუნქტის ტოკაის მახლობლად არის იაპონიის ატომური კვლევისა და ატომური მრეწველობის ცენტრი. პიტატის რაიონში იღბენ პირიტსა და სპილენძს. ქართული საბჭოთა ენციკლოპედია, ტ. 5, თბ., 1980. — გვ. 67.
ზურაბ კოსტავა

ზურაბ კოსტავა (დ. 17 მარტი, 1970, თბილისი) — ქართველი ბიზნესმენი, ინჟინერი, პოლიტიკოსი. 1993 წელს დაამთავრა საქართველოს ტექნიკური უნივერსიტეტის მეტალურგიის ფაკულტეტი სპეციალობით - ლითონების წნევით დამუშავების მანქანები და ტექნოლოგია. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „მემარჯვენე ოპოზიცია, მრეწველები, ახლები“. ზურაბ კოსტავა — საქართველოს ბიოგრაფიული ლექსიკონი ზურაბ კოსტავა — საქართველოს პარლამენტის ოფიციალური საიტი (მოძველებული / არქივი / ახალი არქივი)
ფირუზ კოჩობაშვილი

ფირუზ კოჩობაშვილი (დ. 7 აგვისტო, 1951, ახალციხე) — ქართველი ეკონომისტი, პოლიტიკოსი. 1974 წელს დაამთავრა მოსკოვის კვების მრეწველობის ინსტიტუტი. 1974-1976 წლებში იყო ბორჯომის ხორცისა და რძის კომბინატის, მუშა, ეკონომისტი, მთავარი ეკონომისტი. 1976-1977 წლებში იხდიდა სავალდებულო სამხედრო სამსახური. 1977-1983 წლებში მუშაობდა ბორჯომის ხორცისა და რძის კომბინატში. 1983-1991 წლებში ბორჯომის აგროსამრეწველო გაერთიანების განყოფილების უფროსი. 1991-2000 წლებში ბორჯომის საყოფაცხოვრებო მომსახურების სამმართველოს უფროსი. 2000-2001 წლებში მუშაობდა შპს „ბიგში“. 2005-2008 წლებში სამცხე-ჯავახეთის მხარეში საქართველოს პრეზიდენტის სახელმწიფო რწმუნებული. 2008 წლის 19 თებერვლიდან 2008 წლის 7 ივნისამდე იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“. ფირუზ კოჩობაშვილი — საქართველოს ბიოგრაფიული ლექსიკონი ფირუზ კოჩობაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
იაგო კუბლაშვილი

იაგო კუბლაშვილი (დ. 24 აპრილი, 1950, ხაშური) — ქართველი ბიზნესმენი, ინჟინერი, პოლიტიკოსი. დაამთავრა თბილისის ტექნიკური ტექნიკუმი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “. იაგო კუბლაშვილი — საქართველოს ბიოგრაფიული ლექსიკონი იაგო კუბლაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
იბერები (მრავალმნიშვნელოვანი)

იბერები შეიძლება აღნიშნავდეს: იბერები — ქართველი ტომები იბერები — ესპანეთის უძველესი მოსახლეობა
Trust Me

Trust Me — „ბეიტსის მოტელის“ პირველი სეზონის მეოთხე ეპიზოდი, რომელიც ეთერში 2013 წლის 8 აპრილს გავიდა. ნორმა მთელ რიგ უსიამოვნო მოვლენებს უმკლავდება, რა დროსაც მისი ეჭვები ქალაქის კონკრეტული მაცხოვრებლების მიმართ იზრდება. როცა ნორმანი სარდაფში ჯიაოს იპოვის, გაიგონებს, რომ შელბი სახლში დაბრუნდა. ნორმანისთვის გაქცევის საშუალების მისაცემად დილანი, რომელიც ნორმანს უკან გაჰყვა, ზარს რეკავს და შელბის ყურადღებას გადაიტანს. მოგვიანებით დილანი ნორმანს სახლში შეჭრის შესახებ ეკითხება, თუმცა ნორმანი ამას უარყოფს. მომდევნო დღეს ის ემასთან მიდის. ემას მამა ამბობს, რომ ის ავადაა და უკან გაბრუნებულ ნორმანს ეუბნება, რომ ემას ის მოსწონს და ამის გამო წესიერად მოიქცეს; ნორმანი ამბობს, რომ ის წესიერად იქცევა. მოგვიანებით, ნორმანი ბრედლის შეხვდება, რომელიც მამის დაკარგვის გამო დამწუხრებულია, და მეგობრულად გაესაუბრება. ნორმა შელბისთან ურთიერთობას აგრძელებს. ისინი ერთად დაწოლის შემდეგ მოტელის ოთახიდან გამოდიან, სადაც დილანი დახვდებათ. შელბი იგებს, რომ დილანი ნორმას შვილია. ნორმანი ნორმას ეუბნება, რომ შელბის სახლში ქამრის წამოსაღებად იყო მისული, როგორც თავად დაავალა. ნორმა პასუხობს, რომ ზოგჯერ ის ისეთ რამეებს ხედავს, რაც რეალური არ არის. როცა ნორმანი ამბობს, რომ მან დატყვევებული გოგონა აღმოაჩინა, ნორმა არ უჯერებს, თუმცა შელბის სახლში ყოფნისას სარდაფში ჩაიპარება, რათა საკუთარი თვალით ნახოს. სარდაფში არანაირი კვალი არაა. შელბის უნდა, რომ ნორმანი სათევზაოდ წაიყვანოს, თუმცა ნორმანი დედამისს ეუბნება, რომ წასვლა არ უნდა; ნორმა გაბრაზდება და მას წასვლას აიძულებს. შელბი ნორმანს ეუბნება, რომ ერთმანეთის ნდობის მოპოვება უნდა, რადგან მასზე და დედამისზე ზრუნვა სურს. მათი სათევზაო მოგზაურობა მალევე დასრულდება, რადგან შელბის კით სამერსის ხელის პოვნისას გამოიძახებენ. ნორმას განყოფილებაში შეკითხვებს დაუსვამენ და მომხდართან ყველანაირ კავშირს უარყოფს. ის ღელავს, რომ მოტელის ძველ ხალიჩას იპოვნიან, რომელიც კით სამერსის ხელზე არსებულ ქსოვილს დაემთხვევა. ღამით ნორმანი დილანს მთელ ამბავს მოუყვება და ის დახმარებას დაჰპირდება. შედეგად ძმები ერთმანეთს უფრო უახლოვდებიან. დილანი ნორმანს დაარწმუნებს, რომ ბრედლის სახლში წავიდეს. ბრედლი ნორმანს მადლობას უხდის იმისთვის, რომ მძიმე დროს მის გვერდით იყო, რის შემდეგაც ისინი ერთად დაწვებიან. როცა ნორმა დილანისგან იგებს, რომ ნორმანი გოგოსთან ერთადაა, ძალიან განაწყენდება, რის შემდეგაც დილანი მას დაუპირისპირდება, ეუბნება, რომ იცის, რაც ჩაიდინა და ეს მისგან ნორმანის წაყვანის უფლებას აძლევს. ნორმა დილანს ფიზიკურად დაესხმება თავს. ამ დროს პოლიცია მოდის და ნორმას კით სამერსის მკვლელობისთვის აკავებს. ვერა ფარმიგა — ნორმა ბეიტსი ფრედი ჰაიმორი — ნორმან ბეიტსი მაქს ტირიოტი — დილან მასეტი ნიკოლა პელცი — ბრედლი მარტინი დიანა ბანგი — ჯიაო ნესტორ კარბონელი — ალექს რომერო იენ ჰარტი — უილ დეკოდი მაიკ ფოგელი — ზაკ შელბი ამ ეპიზოდს 2.30 მლნ-მა ადამიანმა უყურა. Trust Me — კინოფილმების ინტერნეტ-მონაცემთა ბაზა (ინგლისური) ↑ ამანდა კონდოლოი. (9 აპრილი, 2013 წ.) Monday Cable Ratings: 'Monday Night RAW' Wins Night + 'Teen Mom 2', 'MTV Movie Sneak Peek', 'Bates Motel' & More. დაარქივებულია ორიგინალიდან — 2013-10-13. ციტირების თარიღი: 13 აპრილი, 2013 წ..
Pro Evolution Soccer 2012

Pro Evolution Soccer 2012, უფრო ცნობილი როგორც PES 2012 — სპორტული კომპიუტერული თამაში, რომელიც შექმნა კომპანია KONAMI-მ და თვითონვე გამოაქვეყნა. გამოვიდა 2011 წლის 27 სექტემბერს პლატფორმებისათის Xbox 360, PlayStation 2, PlayStation 3, PlayStation, PlayStation Portable, Microsoft Windows, Wii, Nintendo 3DS, iOS, Windows Phone 7, Xperia Play. PES 2012 არის წინა ვერსიებთან შედარებით გაუმჯობესებული და გამოირჩევა მოქმედებების რეალურობით. თამაშის გარეკანზე გამოსახულია პორტუგალიელი ფეხბურთელი კრიშტიანუ რონალდუ. თამაშში შესულია 30 საფეხბურთო სტადიონი, მაგრამ თამაში გვაძლევს საშუალებას თავად შევქმნათ და დავამატოთ სტადიონები. თამაშის წინა სერია იყო Pro Evolution Soccer 2011, ხოლო მომდევნო – Pro Evolution Soccer 2013. ოფიციალური საიტი.
გოჩა კუპრავა

გოჩა კუპრავა (დ. 3 აგვისტო, 1970, სოფ. ძველი აბაშა, აბაშის რაიონი) — ქართველი ინჟინერი, პოლიტიკოსი. 1993 წელს დაამთავრა საქართველოს ტექნიკური უნივერსიტეტის სამშენებლო ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “. 2008-2012 წლებში — საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. გოჩა კუპრავა — საქართველოს ბიოგრაფიული ლექსიკონი გოჩა კუპრავა — საქართველოს პარლამენტის ოფიციალური საიტი (მოძველებული / არქივი / ახალი არქივი)
იბერები (საქართველო)

იბერები — აღმოსავლეთ და სამხრეთ საქართველოს ქართული ტომების (ქართები) სახელწოდება ბერძნულ-რომაულ წყაროებში. ცხოვრობდნენ იბერიის/ქართლის ტერიტორიაზე. მნიშვნელოვანი როლი ითამაშეს თანამედროვე ქართველი ერის ჩამოყალიბებაში. ქართული საბჭოთა ენციკლოპედია, ტ. 5, თბ., 1980. — გვ. 67.
Pro Evolution Soccer 2013

Pro Evolution Soccer 2013, უფრო ცნობილი როგორც PES 2013 — სპორტული ვიდეო თამაში, რომელიც შექმნა და გამოსცა იაპონურმა კომპანია Konami-მ. გამოვიდა 2012 წლის 20 სექტემბერს შემდეგი პლატფორმებისათის: Xbox 360, PlayStation 2, PlayStation 3, PlayStation Portable, Microsoft Windows, Wii, Nintendo 3DS. „PES 2013“ არის წინა ვერსიებთან შედარებით გაუმჯობესებული და გამოირჩევა მოქმედებების რეალურობით. თამაშის გარეკანზე გამოსახულია პორტუგალიელი ფეხბურთელი კრიშტიანუ რონალდუ. თამაშის წინა სერია იყო „Pro Evolution Soccer 2012“, ხოლო მომდევნო — „Pro Evolution Soccer 2014“. თამაშმა მიიღო დადებითი შეფასებები ვიდეო თამაშების კრიტიკოსებისაგან. საერთო განხილვების საიტ Metacritic-ზე PS3-ის ვერსია ფლობს 82/100, X360-ის ვერსია — 82/100, PC ვერსია — 80/100, Wii-ის ვერსია — 60/100. ოფიციალური საიტი. „Pro Evolution Soccer 2013“ საიტზე MobyGames ↑ Pro Evolution Soccer 2013 for PlayStation 3 Reviews. Metacritic. ციტირების თარიღი: April 26, 2015. ↑ Pro Evolution Soccer 2013 for Xbox 360 Reviews. Metacritic. ციტირების თარიღი: April 26, 2015. ↑ Pro Evolution Soccer 2013 for PC Reviews. Metacritic. ციტირების თარიღი: April 26, 2015. ↑ Pro Evolution Soccer 2013 for Wii Reviews. Metacritic. ციტირების თარიღი: April 26, 2015.
კოლსონ უაიტჰედი

კოლსონ უაიტჰედი (ინგლ. Colson Whitehead; დ. 6 ნოემბერი, 1969, ნიუ-იორკი) — ამერიკელი მწერალი, ორგზის პულიცერის პრემიის ლაურეატი 2017 და 2020 წლებში კატეგორიაში „საუკეთესო მხატვრული წიგნი“. დაიბადა 1969 წლის 6 ნოემბერს ნიუ-იორკში, ბავშვობა მანჰეტენზე გაატარა. სწავლობდა ტრინიტის სკოლაში (მანჰეტენი). 1991 წელს დაამთავრა ჰარვარდის უნივერსიტეტი. პროზის წერა დაიწყო პოპ კულტურის მიმომხილველად ყოველკვირეულ გაზეთ „The Village Voice“-ში მუშაობის დროს. 1999 წელს გამოქვეყნდა მისი სადებიუტო რომანი „ინტუიციონისტი“, რომელიც მოგვითხრობს ინსპექტორ ლილუ მეი უოტსონზე, რომელიც ცდილობს გაარკვიოს ლიფტის დაცემის მიზეზი. 2001 წელს გამოქვეყნდა „ჯონ ჰენრის დღეები“. რომანში მოქმედება ვითარდება ასი წლის წინ, როდესაც ჟურნალისტი ჯ. სატერი სტუმრობს ლეგენდარული ტრეკმენის ხსოვნისადმი მიძღვნილ ფესტივალს. შემდეგი რომანი, „აპექსი მალავს ჭრილობას“, გამოვიდა 2006 წელს და მოგვითხრობს კონსულტანტის შესახებ, რომელმაც უნდა შეაფასოს სახელების ვარიანტები ქალაქის სახელწოდების შესაცვლელად. 2009 წელს გამოიცა რომანი „საგ ჰარბორი“ იმის შესახებ, თუ როგორ გაატარეს 80-იან წლებში ორმა შავმა ძმამ ზაფხულის არდადეგები საგ ჰარბორში — ქალაქში, სადაც ძირითადად თეთრი მოსახლეობა ცხოვრობს. 2011 წელს მწერალმა გამოაქვეყნა პოსტპოკალიპტიკური რომანი ზონა ნომერი ერთი — ნაწარმოები ვირუსის შესახებ, რომელიც აინფიცირებს ხალხს და ზომბად აქცევს მათ. 2016 წელს გამოიცა რომანი „მიწისქვეშა რკინიგზა“, რომელშიც მოთხრობილია ორი მონის შესახებ, რომლებიც მოახერხებენ პლანტაციიდან თავის დაღწევას საიდუმლოებით მოცული სისტემის წყალობით, რომელსაც ეწოდება მიწისქვეშა რკინიგზა. წიგნმა ავტორს მრავალი ჯილდო მოუტანა: წიგნის ეროვნული ჯილდო (2016), ენდრიუ კარნეგის მედალი (2017), არტურ კლარკის პრემია (2017). The Intuitionist (1999) John Henry Days (2001) Apex Hides the Hurt (2006) Sag Harbor (2009) Zone One (2011) The Underground Railroad (2016) The Nickel Boys (2019) Harlem Shuffle (2021) ↑ Maus D. C. Understanding Colson Whitehead — 2 — გვ. 2. — ISBN 978-1-64336-175-8 <a href="https://wikidata.org/wiki/Track:Q108406073"></a> ↑ Czech National Authority Database <a href="https://wikidata.org/wiki/Track:Q13550863"></a> ↑ BlackPast.org — 2004. <a href="https://wikidata.org/wiki/Track:Q30049687"></a> ↑ https://www.pulitzer.org/winners/colson-whitehead ↑ https://www.pulitzer.org/winners/colson-whitehead-0 ↑ https://www.nationalbook.org/books/the-underground-railroad/ ↑ https://www.crimewritersna.org/hammett-prize-past-winners-nominees-j ↑ 2017 Pulitzer Prize Winners and Nominees. The Pulitzer Prizes. (ინგლისური) ↑ 2020 Pulitzer Prizes. The Pulitzer Prizes. (ინგლისური) ↑ Purcell, Andrew (May 20, 2017). "Colson Whitehead: 'The truth of things, not the facts'". Western Advocate. Retrieved June 12, 2017. ↑ „10 лауреатов Пулитцера, которых вам давно пора прочитать“.
მილორად მაჟიჩი

მილორად მაჟიჩი (სერბულ-კირილური: Милорад Мажић); დ. 23 მარტი, 1973) — სერბი საფეხბურთო მსაჯი. ნამსაჯები აქვს 2018 წლის უეფა-ს ჩემპიონთა ლიგის ფინალი. მაჟიჩმა იმსაჯა ორ მსოფლიო ჩემპიონატზე (2014, 2018), 2016 წლის ევროპის ჩემპიონატსა და 2017 წლის კონფედერაციათა თასზე. 2016 წელს იმსაჯა უეფა-ს ევროპა ლიგის ფინალური შეხვედრა. ↑ სერბი მსაჯი ჩემპიონთა ლიგის ფინალს იმსაჯებს
იბერები (ესპანეთი)

იბერები (ბერძნ. Ibēres, ლათ. Hiberi, Hiberes) — ესპანეთის უძველესი მოსახლეობა. თავდაპირველად ცხოვრობდნენ სამხრეთ და აღმოსავლეთ ესპანეთის ტერიტორიაზე. შემდეგ - (ძვ. წ. VII-III სს.) მთელ პირენეს ნახევარკუნძულზე. წარმოშობით ჩრდილოეთ აფრიკულ ტომებად მიიჩნევიან, ძველთაგანვე არსებობდა აზრი კავკასიის იბერებთა მათი ნათესაობის შესახებ (აპიანე ალექსანდრიელი, სტრაბონი), რაც ცნობილი იყო ქართველი მოღვაწეებისთვის ჯერ კიდევ შუა საუკუნეებში (გიორგი მთაწმიდელი). ჰიპოთეზა იბერებისა და ქართველ ტომთა ნათესაობის შესახებ დღესაც გადაუჭრელია. იბერულ ტომთაგან დაწინაურებულნი იყვნენ: ტურდეტანები, ტურდულები, ბასტეტანები, კარპეტანები, ინდიგეტები, ედეტანები და სხვა. ტომები ერთიანდებოდნენ ქალაქური ტიპის გამაგრებულ სამოსახლოთა გარშემო (ნუმანცია, სეგოვია, ტარაგონია და სხვა. იბერიის კულტურის მნიშვნელოვან ცენტრს ტურდეტანების მხარე (ახლანდელი ანდალუსია და მურსია) წარმოადგენდა, სადაც ანტიკურ ავტორთა მიხედვით, ტარტესის სახელმწიფო არსებობდა (დაარსდა ძვ. წ. 1100 წელს). იბერების კულტებთან შერწყმის შედეგად ძვ. წ. VI-III საუკუნეებში ჩამოყალუბდა კელტიბერთა ტომი. იბერებმა განიცადეს ფინიკიელებისა და ბერძნების გავლენა. ჰქონდათ საკუთარი დამწერლობა. ძვ. წ. V-III საუკუნეებში იბერია კართაგენელებმა დაიპყრეს, ძვ. წ. III-II საუკუნეებში - რომაელებმა (ძვ. წ. XIX-XVIII მთელი ესპანეთი დაიპყრეს), ძვ. წ. II ს. - ახ. წ. I საუკუნეში მოხდა იბერების რომანიზაცია. იბერების ხელოვნებამ ჩამოყალიბებული სახე მიიღო ძვ. წ. VIII საუკუნიდან; განსაკუთრებით განვითარდა იგი ძვ. წ. V-IV საუკუნეებში. ხუროთმოძღვრული ძეგლებიდან შემორჩენილია გორაკებზე აგებული ძველი ქალაქების კედლების, კოშკების, სამლოცველოებისა და სამაროვნების ნანგრევები. ძვ. წ. IV-III საუკუნეებში იყენებდნენ რეგულარულ წყობას. ქმნიდნენ ადამიანთა და ზოომორფულ ფიგურებს (ძირითადად ძვ. წ. V-IV სს. უმთავრესად კირქვა), მცირე ზომის ბრინჯაოს გოტიკურ ფიგურებს, განვითარებული იყო ლითონის მხატვრული დამუშავება, მოხატული კერამიკის დამზადება. ლომოური ნ., ქართული საბჭოთა ენციკლოპედია, ტ. 5, თბ., 1980. — გვ. 67.
სოფიო ლარცულიანი

სოფიო ლარცულიანი (დ. 27 სექტემბერი, 1965, სოფელი ორბელი, ცაგერის რაიონი) — ქართველი პოლიტიკოსი, ფილოლოგი. 1999 წელს დაამთავრა თბილისის სულხან-საბა ორბელიანის სახელობის პედაგოგიური ინსტიტუტის ქიმია-ბიოლოგიის ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი (ბოლნისის მაჟორიტარი), საარჩევნო ბლოკი: „ნაციონალური მოძრაობა — დემოკრატები “. სოფიო ლარცულიანი — საქართველოს ბიოგრაფიული ლექსიკონი სოფიო ლარცულიანი — საქართველოს პარლამენტის ოფიციალური საიტი (მოძველებული / არქივი / ახალი არქივი)
ელის უოლტონი

ელის ლუიზა უოლტონი (ინგლ. Alice Louise Walton; დ. 7 ოქტომბერი, 1949) — ამერიკელი მილიარდერი, Walmart-ის დამაარსებლის სემ უოლტონისა და მისი მეუღლის ჰელენ უოლტონის ქალიშვილი. 2018 წლის მაისისთვის მისი ქონება 41,8 მილიარდ დოლარად შეფასდა. 2018 წლის Forbes-ის სიაში ის რიგით მეორე გახდა მდიდარ ქალთა შორის. ელის უოლტონი დაიბადა 1949 წლის 7 ოქტომბერს, მაღაზიათა ქსელის Walmart-ის დამფუძნებლების, სემუელ მურ უოლტონისა და ჰელენ რობსონ უოლტონის ოჯახში. მან ბავშვობა გაატარა ნიუპორტში, არკანზასის შტატში გაატარა. მის გარდა ოჯახში იზრდებოდა სამი ბავშვი - რობი, ჯიმი და ჯონი. საშუალო სკოლის წარმატებით დასრულების შემდეგ, იგი შევიდა თრინითის უნივერსიტეტში (სან ანტონიო, ტეხასი). აქ მან მიიღო ბაკალავრის ხარისხი ფინანსებსა და ეკონომიკაში. მან დაიწყო თავისი კარიერა ოჯახის კუთვნილ კომპანიაში. მოგვიანებით უოლტონი მუშაობდა თავმჯდომარის მოადგილედ და ხელმძღვანელობდა Arvest- ის ინვესტიციებთან დაკავშირებულ ყველა საქმიანობას. 1988 წელს ელის უოლტონმა დააფუძნა საკუთარი საინვესტიციო ფინანსური ორგანიზაცია Llama. იგი გახდა საკუთარი ბანკის პრეზიდენტი, ამავე დროს იყო თავმჯდომარე და აღმასრულებელი დირექტორი.მამის გარდაცვალების შემდეგ მან დახურა ბანკი და საცხოვრებლად გადავიდა ტეხასში, მილსაპის რანჩოში, სადაც დაიწყო ცხენების გამოყვანა. უოლტონს ნახატების შეგროვება უყვარს. 2004 წელს, ნიუ – იორკის აუქციონზე, მან იყიდა 20 მილიონი აშშ დოლარის ღირებულების ნამუშევრები. 2005 წელს ელის უოლტონმა იყიდა პეიზაჟისტის აშერ ბრაუნ დიურანის ნახატების კოლექცია, ასევე შეიძინა ვინსლოუ ჰომეროსისა და ედვარდ გოპერის ნამუშევრები. ელის უოლტონი ასევე აფინანსებს სამთავრობო პროექტებს, მათ შორისაა 1998 წელს ბენტონვილის აეროპორტის მშენებლობა, რომლის ერთ-ერთ ტერმინალს მისი სახელი მიენიჭა. ელის უოლტონი პირველად დაქორწინდა 24 წლის ასაკში. ბანკირი ლუიზიანადან გახდა მისი რჩეული. მაგრამ მათი ქორწინება დიდხანს არ გაგრძელებულა და 2.5 წლის შემდეგ წყვილი დაშორდა. მეორედ უოლტონმა იქორწინა მუშაზე, რომელიც მათ სახლში საცურაო აუზს აშენებდა, თუმცა, ეს ქორწინება განქორწინებით დასრულდა. შეგიძლიათ იხილოთ მედიაფაილები თემაზე „ელის უოლტონი“ ვიკისაწყობში. მსოფლიო მილიარდერები „ფორბსის“ ვერსიით - ელის უოლტონი ↑ https://www.forbes.com/profile/alice-walton/ ↑ Tedlow, Richard S. (July 23, 2001). "Sam Walton: Great From the Start". Harvard Business School. ↑ Paul, Steven (November 19, 2006). "Alice L. Walton, Making a Grand Dream a Reality: The Jet-Setter Is Parlaying Her Wealth into a Hometown Museum". The Kansas City Star.